Kompensasie vir slawerny geëisWaarnemers meen Engeland, Frankryk en Nederland sal “beslis” in April hul skuldaanmanings kry nadat die lidlande van die Caribbean Community (Caricom) ‘n tienpuntplan goedgekeur het om kompensasie te eis vir jarelange slawerny. Die dokumentasie meld egter nie watter lande vir die betaal van kompensasie uitgesonder gaan word nie. Nederland het eers in 1863 van slawerny afgesien, 30 jaar na dit deur Engeland verbied is. Die koloniale lande word ook aanspreeklik gehou vir die behandeling wat vrygestelde slawe te beurt geval het, volksmoord en apartheid. Die lande eis ‘n verskoning, asook kompensasie soos repatriasie na Afrika, die befondsing van kulturele instellings, hulp met die aflos van staatskuld en die opsegging van internasionale skuld. Bron: Trouw